Document ID: 32012R0715

ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) αριθ. 715/2012 ΤΗΣ ΕΠΙΤΡΟΠΉΣ
της 30ής Ιουλίου 2012
για τροποποίηση του κανονισμού (ΕΕ) αριθ. 42/2010 σχετικά με τη δασμολογική κατάταξη ορισμένων εμπορευμάτων στη συνδυασμένη ονοματολογία
Η ΕΥΡΩΠΑΪΚΗ ΕΠΙΤΡΟΠΗ,
Έχοντας υπόψη τη Συνθήκη για τη λειτουργία της Ευρωπαϊκής Ένωσης,
Έχοντας υπόψη τον κανονισμό (ΕΟΚ) αριθ. 2658/87 του Συμβουλίου, της 23ης Ιουλίου 1987, για τη δασμολογική και στατιστική ονοματολογία και το κοινό δασμολόγιο (1), και ιδίως το άρθρο 9 παράγραφος 1 στοιχείο α),
Εκτιμώντας τα ακόλουθα:
(1)
Σύμφωνα με τη δεύτερη παράγραφο της στήλης (3) του πίνακα που παρατίθεται στο παράρτημα του κανονισμού (ΕΕ) αριθ. 42/2010 της Επιτροπής (2), το εδώδιμο προϊόν υπό μορφή δισκίου που περιγράφεται στη στήλη (1) του πίνακα δεν ανταποκρίνεται στις προϋποθέσεις της σημείωσης 2 β) σημείο 2 του κεφαλαίου 19 της συνδυασμένης ονοματολογίας (ΣΟ) λόγω της σύνθεσής του, της παρουσίασής του και της χρήσης του ως συμπληρώματος διατροφής. Ως εκ τούτου αποκλείεται η κατάταξη του προϊόντος στο κεφάλαιο 19.
(2)
Βάσει της απόφασης του Δικαστηρίου της Ευρωπαϊκής Ένωσης της 17ης Δεκεμβρίου 2009 στις συνεκδικασθείσες υποθέσεις C-410/08 έως C-412/08, Swiss Caps (3), και ιδίως με βάση το σημείο 33, η κατάταξη εδώδιμων προϊόντων που προορίζονται για χρήση ως συμπληρώματα διατροφής στην κλάση 2106 της ΣΟ είναι δυνατή μόνον υπό την προϋπόθεση ότι τα συγκεκριμένα παρασκευάσματα διατροφής δεν κατονομάζονται ούτε περιλαμβάνονται σε άλλες κλάσεις. Τα παρασκευάσματα διατροφής που προορίζονται για χρήση ως συμπληρώματα διατροφής είναι επομένως δυνατόν να κατατάσσονται σε άλλες κλάσεις της ΣΟ, των οποίων η περιγραφή εξειδικεύει περισσότερο τα προϊόντα.
(3)
Κατά συνέπεια, η παρουσίαση και η χρήση ενός εδώδιμου προϊόντος ως συμπληρώματος διατροφής δεν μπορεί να αποτελέσει την αιτιολογία για τον αποκλεισμό από το κεφάλαιο 19 της ΣΟ. Ως εκ τούτου, είναι ανάγκη να αναφερθεί ότι το προϊόν δεν ανταποκρίνεται στις προϋποθέσεις της σημείωσης 2 β) σημείο 2 του κεφαλαίου 19 της ΣΟ λόγω της σύνθεσής του και μόνο.
(4)
Θα πρέπει επομένως να τροποποιηθεί ανάλογα η αιτιολογία που παρατίθεται στη δεύτερη παράγραφο της στήλης (3) του παραρτήματος του κανονισμού (ΕΕ) αριθ. 42/2010. Ωστόσο, για λόγους σαφήνειας θα πρέπει να αντικατασταθεί ολόκληρο το παράρτημα του κανονισμού (ΕΕ) αριθ. 42/2010.
(5)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής τελωνειακού κώδικα,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το παράρτημα του κανονισμού (ΕΕ) αριθ. 42/2010 αντικαθίσταται από τα ακόλουθα:
«ΠΑΡΑΡΤΗΜΑ
Περιγραφή των εμπορευμάτων
Κατάταξη
(κωδικός ΣΟ)
Αιτιολογία
(1)
(2)
(3)
Προϊόν αποτελούμενο από (% κατά βάρος):
-
χλόη κριθαριού, σε σκόνη
28,8
-
μέλι
27,5
-
χλόη σιταριού, σε σκόνη
21,5
-
μηδική, σε σκόνη
21,5
-
στεατικό οξύ
0,4
-
πιπέρι
0,25
-
πικολινικό χρώμιο
0,01
(αντιστοιχεί σε 8,7 μg Cr ανά δισκίο)
Το προϊόν παρουσιάζεται για τη λιανική πώληση, υπό μορφή δισκίου, και χρησιμοποιείται ως συμπλήρωμα διατροφής (ένα δισκίο, δύο φορές ημερησίως).
2106 90 98
Η κατάταξη καθορίζεται από τους γενικούς κανόνες 1 και 6 για την ερμηνεία της συνδυασμένης ονοματολογίας καθώς και από το κείμενο των κωδικών ΣΟ 2106, 2106 90 και 2106 90 98.
Επειδή λόγω της σύνθεσής του το προϊόν δεν ανταποκρίνεται στις προϋποθέσεις της σημείωσης 2 β) σημείο 2 του κεφαλαίου 19, αποκλείεται η κατάταξη στο κεφάλαιο 19.
Το προϊόν δεν ανταποκρίνεται στις προϋποθέσεις της συμπληρωματικής σημείωσης 1 του κεφαλαίου 30, δεδομένου ότι δεν παρέχονται ενδείξεις σχετικά με τη χρήση του για καθορισμένες ασθένειες ούτε σχετικά με τη συγκέντρωση των δραστικών ουσιών. Επομένως, δεν πρέπει να θεωρείται ως φυτοθεραπευτικό παρασκεύασμα κατά την έννοια της κλάσης 3004.
Επομένως, το προϊόν θεωρείται ότι πληροί τους όρους κατάταξής του στην κλάση 2106 ως παρασκευάσματος διατροφής που δεν κατονομάζεται ούτε περιλαμβάνεται αλλού και χρησιμοποιείται ως συμπλήρωμα διαιτητικής διατροφής για τη διατήρηση της καλής κατάστασης του οργανισμού και της υγείας (Βλέπε επίσης τη δεύτερη παράγραφο, αριθ. 16 των επεξηγηματικών σημειώσεων του εναρμονισμένου συστήματος της κλάσης 2106).»
Άρθρο 2
Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουλίου 2012.

Labels: 3
17